நீல டெய்சி

நீல டெய்சி (Felicia amelloides)  என்பது  சூரியகாந்திக் குடும்பத்தைச்  சேர்ந்த மென் முடிகள் நிறைந்த, மென்மையான, பொதுவாக பசுமை மாறா பல்லாண்டுத் தாவரமாகும். இது தென்னாப்பிரிக்காவின் தெற்கு கடற்கரையில் காணப்படுகிறது. இது தரையை மூடியாவாறு வளர்ந்து பல கிளைகளோடு கிளைத்து வளர்வதாக உள்ளது. இது பெரும்பாலும் சுமார் 50 செ.மீ (1.6 அடி) வரை உயரம் வளரும். அரிதாக ஒரு மீட்டர் வரையும் வளரும். இலைகள் தண்டுகளில் எதிரெதிர் திசையில்  அடர் பச்சை நிறத்திலும் நீள்வட்ட வடிவத்திலும் இருக்கும். மலர் தலைகள் 18 செ.மீ (7 அங்குலம்) நீளம் கொண்ட, பச்சை முதல் அடர் சிவப்பு நிற தண்டுகளில் தனித்தனியாக அமர்ந்திருக்கும். இதன் பூவிதழ்கள் வான நீல நிறத்தில்  மஞ்சள் வட்டு பூக்களைச் சுற்றி அமைந்துள்ளன. இது ஒரு அலங்காரச் செடியாகவும் பயிரிடப்படுகிறது. மேலும் 18 ஆம் நூற்றாண்டின் நடுப்பகுதியில் ஐரோப்பாவில் அறிமுகப்படுத்தப்பட்டது.  

 பாதுகாப்பு 
நீல டெய்சி  தீவாய்ப்பு கவலை குறைந்த இனமாக கருதப்படுகிறது. ஏனெனில் இதன் எண்ணிக்கை நிலையாக உள்ளது. 

 பயன் 
தென்னாப்பிரிக்காவிலும் பிற இடங்களிலும் நீல டெய்சி ஒரு அலங்காரத் தாவரமாக வளர்க்கப்படுகிறது. இது பதினெட்டாம் நூற்றாண்டில் ஐரோப்பாவிற்கு கொண்டு செல்லப்பட்டது. மேலும் இது தோட்டக்கலை அறிவியலில் ஆரம்பகால இனங்களில் ஒன்றாகும். மண் நன்கு வடிகால் வசதியுடன் இருந்தால், இது சிறிது உறைபனியைத் தாங்கும், ஆனால் ஈரப்பதமான வெப்பநிலையை விரும்புவதில்லை. வெப்பமான காலநிலையில், கோடை காலத்தில் பூப்பது நின்றுவிடும். குளிர்ந்த காலநிலையில், இது பெரும்பாலும் ஆண்டுத் தாவரமாக கருதப்படுகிறது, பசுமை இல்லங்களில் பாதுகாக்கப்படுகிறது அல்லது வீட்டு தாவரமாக வளர்க்கப்படுகிறது.  

 மேற்கோள்கள் 

 வெளி இணைப்புகள் 
 Photos of Felicia amelloides on iNaturalist
 Distribution map of Felicia amelloides

பகுப்பு:தாவரங்கள்